**ЈАВНА НАБАВКА МАЛЕ ВРЕДНОСТИ БР. 4/2020 - Јавни позив за подношење понуда – набавка намирница за ђачку кухињу ОШ „Кирило Савић“ Ивањица**

**13. август 2020.**

На основу члана 55. став 1. тачка 2, и члана 60. став 1. тачка 2. Закона о јавним набавкама („Службени гласник РС“, број 124/12, 14/2015 и 68/2015), ОШ „Кирило Савић“, објављује

**ПОЗИВ ЗА ПОДНОШЕЊЕ ПОНУДА**

**Назив наручиоца**: ОШ „Кирило Савић“, **Адреса наручиоца**: Кирила Савића бб 32250 Ивањица **Интернет страница наручиоца**: www.оskirilosavic.edu.rs **Врста наручиоца**: Установа **Врста поступка јавне набавке**: Јавна набавка мале вредности обликована по партијама **Врста предмета набавке**: Добра **Опис предмета набавке**: Набавка намирница за ђачку кухињу за календарску 2020. годину **Назив и ознака из општег речника набавке**: Предмет јавне набавке бр. 4/2020су : добра *–* Набавка намирница за ђачку кухињу за календарску 2020. годину – шифра из општег речника набавки **15000000 – храна, пиће, дуван и сродни производи.****Критеријум за доделу уговора**: Најнижа понуђена цена ***Начин преузимања конкурсне документације:*** Конкурсну докуменацију заинтересована лица могу преузети са интернет странице наручиоца: www.оskirilosavic.edu.rs односно са Портала јавних набавки: [www.portal.ujn.gov.rs](http://www.portal.ujn.gov.rs).

**Начин подношења понуде и рок**: Понуде се достављају поштом или лично на адресу ОШ ,,Кирило Савић”, Ивањица, Улица Кирила Савића бб, где ће се доделити датум и час приспећа понуде. Рок за подношење понуде је 8 дана од дана објављивања позива на Порталу јавних набавки. Благовременом понудом сматра се понуда пристигла на адресу наручиоца до петка**, 21. августа 2020. године до 12:00 часова**, без обзира на начин на који је послата. Понуда мора бити јасна и недвосмислена, читко попуњена или откуцана и оверена печатом и потписом овлашћеног лица понуђача на датим обрасцима, у затвореној и запечаћеној коверти са видљивом назнаком: **„НЕ ОТВАРАТИ – Понуда за јавну набавку намирница за ђачку кухињу“**. На полеђини коверте обавезно навести назив и адресу понуђача, име контакт особе и контакт телефон.

**Место, време и начин отварања понуда**: Отварање понуда ће се обавити јавно пред Комисијом за јавну набавку, 8 дана од дана објављивања позива на Порталу јавних набавки, односно у петак, **21. августа у 12:30 часова** у просторијама ОШ ,,Кирило Савић”, Ивањица, Улица Кирила Савића бб. **Услови под којима представници понуђача могу учествовати у поступку отварања понуда**: Представници понуђача, који намеравају да присуствују отварању понуда, обавезни су да поднесу пуномоћје за учешће у поступку отварања понуда. Заинтересованим лицима која нису понуђачи, Комисија за предметну јавну набавку може дозволити да присуствују отварању понуда, уколико су та лица пре започињања поступка отварања понуда, поднела писани захтев са образложењем и приложила пуномоћје за присуство поступку отварања понуда. У поступку отварања понуда могу активно учествовати само овлашћени представници понуђача. **Рок за доношење одлуке о додели уговора**: до 5 дана од дана отварања понуда.

 **Лице за контакт**: Драгана Тодоровић,
Адреса: ОШ ,,Кирило Савић”, Ивањица, Кирила Савића бб,
e-mail: kirilosavic@gmail.com 032/5661-209